Äiti, Kazuko heräsi.
Kazuko! Kuuletko minua? - Äiti.
Senkin typerys. Millainen tytär kuolee ennen äitiään?
Miksi huolestutit äitiäsi tuolla tavalla?
Kerro, mitä tapahtui.
Herra Nakazono.
Haluan oman yrityksen.
Inhoan sitä, kun muut käyttävät hyväksi. Haluan oman paikkani.
Mistä nyt tuulee? - Onnistut varmasti jonain päivänä.
Se ei riitä. Haluan sen tapahtuvan nyt. En kuollut, joten tämä on kutsumukseni.
Kazuko...
Jätän lukion kesken.
Ei kannata yrittää estää minua.
En enää koskaan päädy kenenkään uhriksi.
JAKSO 2
WAKOSHAN TULOKASKIRJAILIJAPALKINTO
Onhan heliosentrisyyden ja geosentrisyyden teoria tuttu?
Työllisyyteen voi soveltaa samaa ajatusta.
Liikutko auttamalla muita vai liikutko itseäsi auttamalla?
Kun ryhdyin yrittäjäksi, olin vihdoin vapaa.
Kirjailijana ymmärrät varmasti.
Kirjailijan työ ei tee vapaaksi.
Selvä.
No niin.
Kävin kylvyssä, äiti.
Olen poikki. En jaksa enää kylvettää Reinaa.
Hän innostuu niin kovasti.
Noin.
Sinä kylvetät huomisesta alkaen. - Selvä.
Kuivataan sinut.
Hei. - Niin?
Voinko käyttää karhukylpypommin huomenna?
Joo, mutta tiedätkö jo sisällön? - En.
Se on mysteeri, kunnes se tulee ulos.
No niin. Aika mennä nukkumaan.
Pötkölleen.
Äiti. - Niin?
Hankitaanko koira?
Sanoin jo. Isoäidin luo ei saa tuoda lemmikkejä.
Mutta kun näin isän, hän sanoi, että saan.
Milloin voimme palata isän luo?
Naisen markkina-arvo romahtaa, kun hän täyttää 30...
Kun olemme olleet täällä hetken, me kaksi muutamme isompaan kotiin.
Sitten voit saada koiran. - Oikeastiko?
Äidin pitää mennä töihin.
Hyvää yötä!
Hei, sinä.
Miksi menet...
Millainen Kazuko Hosoki on?
Aloin vasta kerätä tietoja, joten en ole varma.
Hänellä on varmasti salattu puoli. - Kuka tietää?
Sanot olevasi koomikko,
mutta sinulla ei ole saavutuksia tai naisellista charmia.
Voit luottaa vain nuoruuteesi.
Katsot hänen ohjelmaansa usein, äiti. Pidätkö hänestä?
Kyllä. - Mistä pidät hänessä?
Hän on niin virkistävä. Hän ei säästele sanojaan.
Nykyään ei ole montaa sellaista. Sitä paitsi...
Mitä?
Hänellä on rahaa.
Mikä siunaus. Sinä, lupaava uusi kirjailija,
voit vihdoin julkaista toisen kirjan vuosikymmenen jälkeen.
Kuulostaa hauskalta kirjoittaa hänestä.
Kirjasi menee varmasti kaupaksi tällä kertaa.
Lähden ulos. - Minori. Milloin muutatte pois?
En ole vielä varma.
Etkö voisi naida jonkun? - En tietenkään.
Jos jäätte pitkäksi aikaa, haluan, että maksatte vuokraa.
Ja olen hoitanut Reinaa. Kävisikö 30 000 jeniä kuussa?
Voit epäillä sanojani, jos haluat.
Okei. - Hyvä.
...menet suoraan helvettiin.
Noin.
Olen kuullut tästä paikasta, mutta se on uskomaton.
Talo kuin taidemuseo. - Se on totta.
Mennäänkö sisään? - Mennään.
Haloo.
Olen Kawatani. Meillä on tapaaminen.
Tulkaa sisään.
Olemme odottaneet teitä. Tulkaa peremmälle.
Tiara.
Tämä pikkuinenkin on varmasti rikas.
Istukaa. Olette vieraitani.
Anteeksi, että jouduitte tekemään tämän. - Älä sitä murehdi.
En elä taloudenhoitajien varassa edes nyt. Teen kaiken yksin.
Kuten sanotaan, tiikeri ei pääse raidoistaan.
Näin käy, kun kasvaa köyhässä perheessä.
Kotitekoista yrttiteetä. Nauttikaa.
Ihana tuoksu.
Kiitos.
Herkullista.
Eikö olekin? Kasvatan yrttejä takapihalla.
Teillä on ihana koti.
Tämä maksoi 1,5 miljardia jeniä, eli ei kummoinen.
1,5 miljardia...
Kotini Kiotossa maksoi kolme miljardia. - Mitä?
Palkkasin parhaat puusepät, ja se maksoi odotettua enemmän.
Odotettua enemmän... Tämä on uskomatonta.
Säädytöntä kerskumista, eikö olekin? - Ei suinkaan.
Älä varo sanojasi. Se on totuus.
Kulutan ansioni epäröimättä. En kadu, kun törsään siihen, mitä haluan.
Minua haukutaan siksi, mutta ei ole mitään vikaa olla nousukas.
Olen ylpeä siitä.
Nousin sinne, missä olen nyt, vaikka minulla ei ollut yhtään mitään.
VUOKRATAAN LIIKETILA
Olemme täällä.
Tästä kulkee paljon väkeä. - Tämä on aseman takana.
Tila on pieni, noin 30 neliötä, mutta sijainti on loistava.
Voit tehdä, mitä haluat. - Paljonko vuokra maksaa?
Vuokratakuu ja vuokra ovat 380 000 jeniä etukäteen.
Niinkö paljon?
Maksan sen, mitä et voi maksaa.
Haluatteko kehoni korvauksena?
Sellaisenako minua pidät?
Olen sijoittaja. Tämä on bisnestä. - Bisnestäkö?
Haluan ottaa riskin,
koska olet sisukas ja päättäväinen.
No?
Herra Nakazono.
Otan sen.
Aloitan tästä ja kasvan kiinteistö kerrallaan.
Niin sitä pitää.
Seuraavana päivänä lopetin lukion ja aloin valmistautua avajaisiin.
Neliöitä oli vain 30, joten yritin keksiä, millaisen liikkeen avaisin.
Suostuttelin siskoni mukaan, koska hän vihasi tehdastyötään.
Heräsimme joka aamu neljältä, keitimme 9 litraa riisiä -
ja pyörittelimme pallon toisensa jälkeen, kunnes kätemme olivat kuin rusinat.
Ole hyvä. Kiitos, kun kävit.
Aamulla riisipalloja ja misokeittoa. Se maksoi 50 jeniä ja kahvi kaupan päälle.
Jotta kanta-asiakkaamme palaisivat,
vaihdoimme riisipallojen ja misokeiton aineksia päivittäin.
Ole hyvä. Kiitos.
Lounaalla oli voileipiä tai tonjiru-keittoa riisillä.
Se maksoi 50 jeniä ja kahvi kaupan päälle.
Tulee heti. Akiko, lisää pikkelöityä luumua.
Pidä kiirettä. - Tässä luumu.
Kiitos. - Kiitos paljon.
Otan tonjirun. - Toki, kiitos. Akiko, yksi tonjiru.
Kiitos.
Mitä teet? Pidä kiirettä tonjirun kanssa.
Hyvä on. - Kiitos.
Kiitos. Takaisin 50 jeniä.
Sillä alalla aikaa ei saanut haaskata.
Asiakkaamme söivät ruokansa vauhdilla,
joten tonjiru oli haaleaa ja pieneksi paloiteltua.
Kiitos.
Akiko, tiskaa myöhemmin.
Anteeksi. - Selvä.
Voileipä, eikö? Hetkinen.
Akiko, anna voileipä ensin.
Selvä. - Hetkinen.
Kiitos.
Mistä olette kotoisin?
Voileipäkö? Kiitos.
Tonjiru. - Tulee heti.
Pieni kate ja suuri volyymi takasivat menestyksen.
Liiketoiminnan avain on tietää, mitä asiakkaat haluavat.
Panokset olivat korkeat joka päivä ihmisten kanssa.
Jos vain pohtii pöytänsä ääressä, ei ymmärrä ihmisistä mitään.
Kauanko pyörititte sitä liikettä?
Ehkä puoli vuotta.
Vain puoli vuotta sellaisilla voitoillako?
Joku halusi ostaa liikkeeni kolme kertaa maksamallani summalla.
Mikset puhunut minulle ensin?
Olin paikan johtaja,
joten päätin siitä, suljemmeko vai myymmekö.
Olit vain apuna, Akiko. Minun ei tarvitse puhua sinulle kaikesta.
Vain apunako?
Haluatko auttaa uuden yritykseni kanssa?
Mistä hyvästä tuo oli?
Kunpa en olisi lopettanut työtäni takiasi.
Odota! - Et olisi sanonut sitä niin.
Sinä olet väärässä! - Miksi? Hän löi minua.
En voi uskoa sinua. Rauhoitu...
Hei! Lopeta!
Kazuko!
Nyt sitä mennään!
Seuraavaksi perustin klubin Shinbashiin. Halusin paikan, jossa Ponin vakiasiakkaat,
nuoret liikemiehet, voivat pitää hauskaa. Tarjosimme edullisia palveluita -
ja uusia amatööriemäntiä.
ONNEA JUN-KLUBISTA EIICHI NAKAZONOLTA
Täällä.
Anteeksi. Palaan pian.
Jatkakaa juomista. Anteeksi.
Tervetuloa. Sytytän sen teille.
Kiitos.
Yritykseni menestyi sen seurauksena.
Tunnelma oli raikas, toisin kuin muualla Ginzassa, mikä veti miehiä puoleensa.
Maksoin sijoittajalleni takaisin vuodessa -
ja säästin yli kolme miljoonaa jeniä viidessä vuodessa.
Toimistotyöläisen aloituspalkka oli silloin alle 20 000 jeniä.
Paljonko se on, jos inflaatio otetaan huomioon?
En ole varma. Kerro se 20:llä.
Kuusikymmentä miljoonaako? - Parikymppisenä.
Jokainen päivä taisi olla todella hauska.
Ei itse asiassa ollut.
Etkö tiedä edes sitä?
Emännät Ginzassa osaavat keskustella taloudesta.
Anteeksi tietämättömyyteni. - Niin kai käy, kun jättää lukion kesken.
Se oli turhauttavaa.
Olin pärjännyt sisulla ja päättäväisyydellä,
mutta tajusin, etteivät ne riitä.
Päätin näyttää heille ja menin yliopistoon.
Ettekö jättänyt lukion kesken?
En tietenkään ollut kirjoilla.
Kishi alas! Ei turvallisuussopimukselle!
Siellä oli kovaäänisiä nuoria, joilla riitti ideoita,
mutta vähät välitin heistä.
Halusin vain selviytyä maailman vastoinkäymisistä.
Yliopistossa päivät, töissä yöt. Hoidin molemmat samalla.
Opiskelin enemmän kuin suurin osa opiskelijoista.
Tietenkin maksamatta jeniäkään.
Politiikkaa. Taloustiedettä. Filosofiaa.
Luin kaiken, minkä käsiini sain.
Aluksi kaikki oli pelkkää hepreaa,
mutta vähitellen vuoden parin jälkeen se alkoi käydä järkeen.
Aloin nauttia siitä.
Tiedonhaluni kasvoi, ja kehityin päivä päivältä.
Mutta minä olen ahne ihiminen.
Kyllästyin Shinbashin asiakkaisiin. Halusin kilpailla suurimmalla näyttämöllä.
Tarkoitatteko Ginzaa?
Olet kykenevä, mutta pyörittäisitkö yritystä Ginzassa?
Olet vasta 23-vuotias. Etkö hoppuile?
Tokion olympialaiset ovat kahden vuoden päästä.
Nämä kadut ovat silloin tätäkin enemmän täynnä.
Nyt tai ei koskaan.
Standardit täällä ovat korkeammat kuin muualla Japanissa.
Siksi tahdon kokeilla sitä.
Tämä on Japanin säälimättömin alue. Se ei ole niin helppoa kuin luulet.
Tässä ollaan.
KIINTEISTÖ MYYNNISSÄ
Näin hyvää kiinteistöä ei osu usein kohdalle. Mitä mieltä olet?
Se on totta. Sijainti on loistava.
Käytän paljon rahaa sisustukseen ja kilpailen huippuklubina.
Paljonko tarvitset? - Säästöjeni lisäksi viisi miljoonaa jeniä.
Kazuko.
Tiedätkö, millainen summa se on?
Sillä saisi mukavan talon Setagayasta.
Tällainen sijoitus on toista luokkaa.
Haluan perustaa yrityksen tänne. Pyydän, herra Nakazono.
Olen ammattilainen.
Jos tämä epäonnistuu,
väännän sinut kuiviin saadakseni rahani takaisin, vaikka se olet sinä.
Oletko valmis siihen?
Kyllä.
Lupaan onnistua.
Lupauksia ei pidä ottaa kevyesti.
Uskokaa minuun jälleen kerran. Pyydän.
Pyydän!
Lopeta. Älä tee näin täällä. - Pyydän, herra Nakazono!
Jos et sijoita, kuolen!
Elämäni on nyt ohi.
Hyvä on, maksan sen. Nouse jo ylös!
Niinkö? - Kyllä.
Kiitos, herra Nakazono!
Rakastan sinua!
Sinussa riittää tekemistä.
Teen parhaani!
Odota!
Hei! - Hei. Säät suosivat.
Totta tosiaan. - Tulen käymään ensi kerralla.
Oletpa kiltti tyttö, Aya. - Olen isosisko. Se on työni.
Vai niin.
Lähestykää. Suotuisat näkymät.
Kazuko Hosoki.
Onni hymyilee hänelle. Hän menestyy.
Niinkö? Oletteko varma? - Kyllä.
Kiitos. - Mutta...
Mutta... Mitä nyt?
Hänen ahneutensa kasvaa silmienne edessä.
Jonain päivänä hänen ahneutensa voi nielaista hänet.
Niin söötti.
Vihdoinkin klubi Ginzassa.
Olet uskomaton, Kazuko.
Etkö varmasti vaadi itseltäsi liikaa? - En vaadi itseltäni paljon mitään.
Voi ei. Miksi itket?
Tule tänne. - Hys, hys.
Mikä hätänä?
Olen tässä. Mikä hätänä.
Mikä hätänä?
Hän on ennemmin äitinsä sylissä.
Näytät nyt äidiltä, Akiko. Onko se hauskaa?
Pelkkää kamppailua. Mieheni ei tienaa paljon.
Eikö olekin mukavaa olla ilman anoppia tai kälyä?
Se on totta. En voi kuvitella työskentelyä klubilla Ginzassa.
Onneksi lähdin riideltyämme.
Hei, Sachiko. Haluat irtisanoutua ja tulla yritykseeni?
En tosiaan.
Tienaisit hyvin.
Nain miehen, jolla on talo, auto eikä äitiä.
Entä jos minusta tulisi johtaja? - Sanoit meneväsi toimistotyöhön, Hisao.
Inhoan aamuja, joten alan epäröidä.
Oletko tosissasi? - No?
Kai sinusta olisi apua. - Saanko paikan?
Harkitsen sitä. - Hienoa! Se on työtarjous!
Olet idiootti. - Se oli tarjous.
Kazuko. - Niin?
Kerroitko äidille?
En.
Teen sen pian.
Tässä on tilauksenne.
Minä jatkan.
Äiti. Kuule... - Kuulin herra Nakazolta.
Vai niin. - Olet sinä aikamoinen.
Ansioidesi ansiosta olemme maksaneet kaikki velkamme.
Mutta tiedäthän,
että viisi miljoonaa jeniä on pelottava summa?
Ei hätää. Varmistan, että se onnistuu. Olen varma siitä.
Kun nainen esittää kovaa, hän ei löydä onnea naisena.
Menen jonain päivänä naimisiin ja haluan myös lapsia.
En jää pelkäksi klubin omistajaksi Ginzassa.
Aion saada kaiken, mitä haluan.
Pyysin tänään ennustajalta ennustusta sinulle.
Hän sanoi, että ahneus nielaisee sinut jonain päivänä.
Se on naurettavaa. Se on selvästi huijausta.
Olen huolissani sinusta.
Muuten en voi sinua auttaa.
Megumi pyysi palvelusta. - Vai niin.
Tämä päivä on vihdoin täällä, Kazuko.
Tulen kohta. - Selvä.
Hei kaikille.
Hei, neiti Kazuko.
Kazusan avajaispäivä on vihdoin koittanut. Luotan teihin.
Teemme parhaamme.
Nostetaan malja.
Neiti.
Tervetuloa, herra Mizuno. Kiitos, että tulitte.
Onnittelut.
Tämä on teidän ansiotanne. Toivottavasti näemme taas pian.
Kiitos.
Tervetuloa.
Olen iloinen, että olette täällä, herra Takahashi.
Hyvää iltaa. Saanen liittyä seuraan.
Tervetuloa.
Herra Nakazono! - Hei.
Meillä on vapaata vain baarissa.
Tulin vain katsomaan paikkaa. - Mitä? Jääkää drinkille.
Ehkä vain yhdelle. - Selvä!
Tänne päin.
Tämä paikka kukoistaa. - Kazuko on uurastanut tämän eteen.
Näytät olevasi kuin kotonasi, Hisao. - Taitaa johtua asusta.
Täällä.
Olut, kiitos. - Tervetuloa. Tulee heti.
Muista herra Nakazono. Hän on sijoittajamme.
Muistan teidät varmasti. - Kiitos.
Herra Nakazono.
Tervetuloa. - Alku on loistava.
En olisi voinut tehdä tätä ilman apuanne.
Kuvittele joku ryömimässä edessäsi keskellä Ginzaa.
Kaikki katsoivat minua kuin olisin joku konna.
Oliko vaihtoehtoa? - Se oli hyvin naamioitu uhkaus.
Niinpä.
Nauttikaa. - Kiitos.
Saanko minäkin?
En voi sanoa ei sinulle, Kazuko. - Kiitos.
Saatat jo tietää tämän, mutta Ginzassa vaanii hirviöitä.
Pysy aina valppaana.
Raadan niska limassa, jotta ette joudu vääntämään minua kuiviin.
Kazusan tulevalle menestykselle...
Kippis. - Kippis.
Jatkoiko klubi kukoistusta?
Kyllä, nekin olivat onnekkaita aikoja. Elimme ripeän talouskasvun keskellä.
Opintojeni ansiosta -
politiikan ja talouden isot pamputkin alkoivat käydä meillä.
Minua ei tarvinnut vääntää kuiviin.
Onnistuin maksamaan herra Nakazonon sijoituksen vuodessa.
Jestas, se todella oli toiveiden ja unelmien aikaa.
Nykyään todellisuus murskaa ihmiset, eivätkä he edes yritä.
He unohtavat unelmoida.
Keitän kahvia.
Kiitos. - Otan ne.
Kiitos.
Nämä ovat tylsiä aikoja.
Mikään ei ala ilman unelmia.
Mitään ei voi saada ilman halua.
Olette nainen, jolla on vahvempia haluja kuin keskivertokansalaisella.
Olette jopa ahne.
Se oli kohteliaisuus.
Olet oikeassa. Olen ahne.
HENKILÖSTÖMUUTOKSIA
UUSI LIIKENNEMINISTERI AKIMITSU NABESHIMA
KOKO SYDÄMELLÄNI, KAZUKO HOSOKI
No niin.
Hei, neiti!
Olen odottanut sinua! - Tervetuloa.
Anteeksi.
Ota drinkki, neiti. - Kiitos.
Uusi tulokkaamme Mita.
Hän vastaa hotellista, jonka avaamme Akasakaan.
Hauska tavata. Olen Kazuko, omistaja.
Olen Mita. Hauska tavata.
Miksi ajatuksesi harhailivat? - Jopas. Rakastuitko?
Tällaista kauneutta on vaikea löytää.
Olettepa sukkela sanoissanne, herra Nishioka.
Mutta, Mita, jos alat jahdata häntä, joudut kovaan kisaan.
Suurin osa asiakkaista on ökyrikkaita.
Kaltaisillamme, jotka juhlivat firman rahoilla, ei ole mahdollisuuksia.
Asiakkaamme ovat kuin jumalia. Kohtelen kaikkia tasapuolisesti.
Ehkä voinkin onnistua.
Olkaa hyvä. - Kiitos.
Sallikaa minun. - Kiitos.
Kutsuisitko hänet jatkoille, Mita? - Mitä se tarkoittaa?
Etkö ole kuullut jatkoista? Klubin sulkeuduttua mennään treffeille.
Vai niin.
Mitä teet illalla?
Menetkö suoraan asiaan?
Anteeksi, minulla on menoa.
Häntä ei ole helppo vietellä. Käy hänen luonaan joka ilta.
Emme voi antaa tulokkaan käyttää firman rahoja.
Hän on saavuttamaton kukinto, joka on korkeimmalla huipulla.
Älkää olko tuollainen. Käykää joka päivä. Käyttehän, herra Mita?
Se veisi hänet konkurssiin.
Niinkö? - Kyllä.
Pahoitteluni.
Kukkia myytävänä.
Haluatteko kukkia?
Odotamme teitä.
Herra Kamiyama, kolme 30 minuutin päästä. - Selvä.
Tervetuloa. - Tervetuloa.
Tulitko käymään, herra Mita? Otan salkkusi.
Oletko yksin tänään? - Kyllä, tämä toimitettiin toimistolleni.
Tässä.
Kiitos.
Tätä tietä.
Ei mitään.
Anteeksi.
Saanko kutsua sinut jatkoille?
Olen varattu joka ilta tässä kuussa. Olen pahoillani.
Selvä.
Nauttikaa.
Tervetuloa.
Kazuko. - Niin?
Herra Mita on käynyt kolme kertaa viikossa. Sopiiko se?
Hän on kuluttanut paljon rahaa.
Hän maksaa aina käteisellä hymyillen. Hän on nuori liikemies.
Luuletko, että hän kavaltaa rahaa? - Ei. Hän on liian tiukkapipoinen.
Heitä juuri pitääkin varoa.
Koko klubi on varattu tänään parlamentin jäsenille.
Myös ministeri Nabeshima tulee.
Olkaa erityisen varovaisia, älkääkä tehkö virheitä.
Kyllä, rouva.
Luotamme teihin.
Onko se totta? - Kyllä vain.
Jopas! - Jestas, kuinka mukavaa!
Te kaunottaret teette alkoholista pehmeämpää.
Kiitos, kun tulitte tänään, ministeri.
Olen tiennyt klubistasi jo jonkin aikaa, joten halusin tulla käymään.
Huhut olivat totta. Kaikki ovat kauniita. - Käykää jatkossakin.
Totta kai.
Pyydän.
Herra Mita on täällä.
Palaan pian. - Totta kai.
Herra Mita. - Tässä.
Kiitos.
Anteeksi, täällä on tänään yksityistilaisuus.
Niinkö? Tulen ensi kerralla. - Olen pahoillani.
Oletko se sinä, Marohiko? - Herra Nabeshima!
Mikä sattuma. Käytkö sinäkin täällä?
Tunnetteko herra Mitan, ministeri?
Tietenkin. Hänen isänsä on yksi kannattajistani.
Suuri maanomistaja Shizuokassa. - Suuri maanomistajako?
He myivät kolme vuorta uusia luotijunia varten.
Nyt he ovat säädyttömän rikkaita.
Vai niin.
Olit niin salaperäinen itsesi suhteen, herra Mita.
Liityitkö seuraani tänä iltana, koska kuulit isästäni?
En, hävisin innostuksellesi.
Olin huolissani lompakostasi.
Ei ollutkaan syytä huoleen.
Olen niin onnellinen, että ajattelit minua, Kazuko.
Et ilmeisesti kertonut työtovereillesikaan.
Olen vielä harjoittelija, enkä halunnut erityiskohtelua.
Mitä aiot tehdä tulevaisuudessa?
Minun pitää ottaa perheyritys haltuuni jonain päivänä.
Isä ja kaikki ennen häntä tyytyivät olemaan maanomistajia.
Mutta olen erilainen. Aion perustaa yrityksen omaisuudellamme.
Millaisen yrityksen?
Haluan rakentaa hotellin omin käsin.
Hotellinko? - Kyllä.
Yhdysvalloissa on kaupunki nimeltä Las Vegas.
Siellä on useita suuria hotelleja, joissa on teattereita ja kasinoita.
Perheelläni on noin 30 hehtaaria maata rannikolla.
Käytän sitä maata ja...
No, se on vain unelman yksi osa.
Vai että hotelli? Miten ihanaa.
Tervetuloa.
Herra Mita, olet läpimärkä.
Hae pyyhe. - Selvä.
Tule sisään.
Mikä hätänä?
Isäni -
kuoli yhtäkkiä sydänkohtaukseen.
Mitä?
Palaan nyt maaseudulle.
Piti ottaa lopputili.
Ymmärrän.
Otan osaa suruusi.
En usko, että tapaamme enää koskaan.
Kiitos kaikesta.
Tässä on pyyhe.
Hae sateenvarjo. - Sateenvarjoko?
Herra Mita.
Herra Mita. Käytä tätä sateenvarjoa.
Mitä jos...
Mitä jos pyytäisin sinua mukaani?
Mitä jos pyytäisin sinua vaimokseni ja jahtaisimme unelmiamme yhdessä?
Olen pahoillani. Mistä minä oikein puhun?
Unohda koko juttu.
En voinut uskoa sitä, kun kuulin Kazukon menevän naimisiin,
mutta tämä talo muutti mieleni.
Tuolla tytöllä on kunnianhimoa.
Hän asettuu sinne, minne kuuluu.
Pelkäsit, ettei hän menisi naimisiin, ja nytkö pelkäät, kun meni?
Hurraa!
Tämä paikka on niin iso, että tänne saattaa eksyä.
Onpa suuri koti.
Pyöritätkö sinä nyt klubia Ginzassa, Hisao?
Kyllä vaan. - Pärjäätkö sinä?
Jättäkää se huolekseni. - En toivo liikoja.
Sano mitä haluat.
Ajattelin aina, että Kazuko hankkisi rikkaan miehen,
mutta että näin rikkaan.
Tämä on enemmän kuin talo ja auto.
Hän pisti paremmaksi, Akiko. Taidat olla kateellinen.
Senkin toope.
Et ymmärrä avioliittoa ollenkaan. - Mukana tulee ylimääräistä painolastia.
Ensimmäinen yömme vastanaineina.
Se oli hermoja raastavaa jopa minulle.
En koskaan villeimmissä kuvitelmissanikaan arvannut,
mitä viikon päästä tapahtuisi.
Tekstitys: Eveliina Paranko